Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 402/14/4404	Nové Zámky, 2.7.2014
EEČ : 2-33-97-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Na základe rozsudku   Okresného súdu Nové Zámky,  spisovej značky  11 P 43/2013 - 48  zo dňa 30.07.2013   je   povinný prispievať  na   výživu svojich detí, XXXXX, narodenej XXXXX a XXXXX, narodeného XXXXX  mesačne   sumou 120,00 €,  vždy do 15. dňa  toho  - ktorého mesiaca vopred,  k rukám matky XXXXX bytom  XXXXX, okres  XXXXX, vyživovaciu povinnosť si neplní, napriek tomu, že na základe živnostenského oprávnenia číslo XXXXX zo dňa 19.06.2001, vydaného Okresným úradom Nové Zámky, podniká, má príjem,   čím za obdobie od  15.09.2013  do   30.06.2014    vznikol  na výživnom dlh v sume  1.200,--   €.

lebo zanikla trestnosť činu

Odôvodnenie:
Poverený príslušník Obvodného oddelenia PZ Štúrovo, uznesením   ČVS: ORP-517/ŠT-NZ-2014  zo dňa 23.05.2014   podľa § 199 odsek  1 Trestného poriadku začal trestné stíhanie a súčasne podľa § 206  odsek 1 Trestného   poriadku

stíha XXXXX ako obvineného  z  prečinu zanedbania povinnej výživy podľa § 207  odsek 1 Trestného zákona,  na tom skutkovom základe, ako  je to uvedené vo výrokovej časti uznesenia.

          V priebehu vyšetrovania obvinený XXXXX dlhujúcu sumu na výživnom uhradil v plnej výške, keď poštovým poukazom, podaným na Pošte Štúrovo  1, dňa 13.06.2014   zaslal na adresu  matky detí, XXXXX sumu 1.200,-- €. 

         Tomuto tvrdeniu nasvedčuje i fotokópia  poštového poukazu na č. l. 24 vyšetrovacieho spisu. 

        Teda, obvinený využil ustanovenie o účinnej ľútosti v zmysle § 86  odsek 1 písmeno a/ Trestného zákona  a vyživovaciu povinnosť voči svojim deťom    dodatočne splnil  skôr, než sa súd odobral na záverečnú poradu,  prečin nemal trvalo nepriaznivé následky a trestnosť zanedbania povinnej výživy zanikla.

        Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka